|  |  |
| --- | --- |
| **A tantárgy neve: Élő adások** | **Kreditszáma: 4** |
| A tanóra típusa: szem. és száma: **6/90** |
| A számonkérés módja: gyak jegy |
| A tantárgy tantervi helye (hányadik félév): **4.** |
| Előtanulmányi feltételek *(ha vannak)*:**stúdióberendezések** |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása |
| A kurzus célja, hogy megismertesse a hallgatókat a televíziós élő közvetítések igen összetett tartalmi, gyártási, technikai és logisztikai előfeltételeivel, előkészítésével, lebonyolításukhoz szükséges stábok feladataival, az erre vonatkozó szerkesztési feladatokkal és a közvetítések végrehajtásával. A szemeszter folyamán a hallgatók megismerkednek az élő közvetítések különleges kockázataival, az ezzel kapcsolatos speciális feladatokkal, a szükséges és lehetséges módszerekkel, technológiákkal. A folyamatot végigkisérve részt vesznek a főiskola saját televíziós stúdiójában folyó munkában, szimulált, majd éles televíziós közvetítések végrehajtásában. A napi gyakorlatban leginkább előforduló példákon sorra veszik élő közvetítések, bejelentkezések alapeseteit, az ehhez tartozó szerkesztői és technikai, lebonyolítási protokollt.Elemzik a nagyszabású publikus események, vetélkedők, nagy sportesemények már megvalósult gyakorlatát, a helyszíni telepítést, a kamera állások kiépítését, a használt források kezelését, közvetítő stúdió feladatait, az élő közvetítések adásrendezésével kapcsolatos követelményeket, a rendezői, vezető operatőri teendők ellátását, a lebonyolításban résztvevő különböző funkciókat. Lehetőség szerint részt vesznek egy valós hazai élő közvetítés során a különböző stábtagok mellett asszisztensként. Az elsajátítandó kompetenciák közt elsősorban a szisztematikus előkészítő munka megszervezésére, a csapatmunkához szükséges átlátó és kommunikációs készségek kifejlesztésére, az élő közvetítések során felmerülő gondok, problémák gyors és hatékony korrekciójára való képesség kifejlesztésére, a pszichikai terhelés kezelésére helyezzük a hangsúlyt.A szemeszter végén a hallgatók közös stábmunkában a nekik megfelelő funkcióban élő közvetítések feltételei mellett rövid 3-5 perces televíziós adásanyagot produkálnak. Ezt, valamint az évközi munkát, gyakorlati jeggyel értékeljük.  |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) |
| Horvát János televíziós témájú jegyzetének fejezete: Televíziós műsortípusok<http://www.mek.oszk.hu/00100/00143/00143.htm> |
| **A tantárgy felelőse** (*név, beosztás, tud. fokozat*)**: Monory-Mész András** egyetemi docens **DLA** |
| **A tantárgy oktatásába bevont oktató(k),** ha vannak(*név, beosztás, tud. fokozat*)**: Borbás László tanársegéd** |